มีปัญหาประจำเดือนมาไม่ตรงเวลามาช้าบ้างมาเร็วบ้าง แต่ระยะเวลาตอนเป็นประจำเดือนสั้นมาก 1-2 วันจะหมดแล้ว จะมีปัญหาอะไรหรือเปล่า
สวัสดีค่ะ ระยะห่างระหว่างรอบประจำเดือนที่ปกติ จะอยู่ในช่วง 21-35 วัน (บางข้อมูลให้ถึง 45 วัน) ซึ่งในแต่ละรอบ ไม่จำเป็นต้องเท่ากันก็ได้ โดยอาจมีหลายปัจจัยมาทำให้ประจำเดือนมาเร็งหรือช้าได้ ซึ่งหากมีระยะห่างอยู่ในช่วง 21-45 วันดังกล่าว ก็ไม่ได้ถือว่าผิดปกติอะไรส่วนวันที่ประจำเดือนมา จะอยู่ในช่วง 2-7 วัน โดยมีปริมาณเลือดประจำเดือนประมาณ 20-80 มิลลิลิตร ดังนั้น หากประจำเดือนมาปริมาณน้อยและมาเพียง 1-2 เดือนในทุกรอบ อาจเกิดจาก1.การใช้ยาเม็ดคุมกำเนิด ยาฉีดคุมกำเนิด ยาฝังคุมกำเนิด มาเป็นระยะเวลานาน2. มีการอักเสบของมดลูก ทำให้โพรงมดลูกมีพังผืดเกิดขึ้น3. น้ำหนักตัวน้อย หรือน้ำหนักตัวลดลงรวดเร็ว ส่งผลต่อการหลั่งฮอร์โมนของต่อมใต้สมอง ซึ่งรวมถึงการออกกำลังกายอย่างหักโหม มีภาวะเครียด พักผ่อนน้อย4. มีภาวะโลหิตจาง5. อาจเป็นกรรมพันธ์ุได้ อาจแม่หรือยาย มีปริทชมาณประจำเดือนมาน้อย ก็อาจมีผลทำให้ประจำเดือนมาน้อยได้เช่นกันหากไม่ได้มีอาการอะไรผิดปกติ เช่น ปวดท้องประจำเดือนมาก มีเลือดออกกะปริดกะปรอย หรืออาการอื่นๆ ของภาวะโลหิตจาง เช่น อ่อนเพลีย เหนื่อยง่าย ตัวซีด เป็นต้น ก็ไม่จำเป็นต้องทำอะไรค่ะ แต่หากมีอาการผิดปกติ ก็ควรไปพบแพทย์เพื่อตรวจค่ะ